Шефът на Европа бие червена тревога! Огромна опасност от Трета световна война!
Жан Клод Юнкер направи няколко сензационни твърдения в своя статия, озаглавена „Третата световна война може да се окаже много близко”, публикувана в портала  Express. Според него, Европа преживява много смутни времена заради увеличаването на настроенията в отделните държави срещу ЕС. Думите на Юнкер напълно се покриват с казаното от Дейвид Камерън, който прогнозира, че разпад на Еврозоната ще провокира мащабен военен конфликт. Когато британският премиер, тогава още на поста си, каза това, малцина взеха думите му на сериозно. Сега Юнкер застава на неговата позиция и смята, че бързото създаване на обща европейска армия е един от начините да се избегне най-лошото. Причините са в неизвестността около позицията на САЩ спрямо НАТО след избора на Доналд Тръмп за президент на САЩ. Председателят на Европейската комисия е уверен, че резултатите от референдума в Италия ще дестабилизират допълнително ЕС, тъй като показват нова победа на антиевропейските настроения в тази страна, пише Пик. „Ако ЕС и Еврозоната се разпаднат, ще има повторение на позната ни трагична история на Европа и отново да се стигне до военен конфликт”, смята Юнкер. Той припомни, че ако Брюксел не е действал решително по време на финансовата криза и не е подкрепил европейските банки, щяхме да станем свидетели на истинска финансова война. Според него, опозиционните политици като Найджъл Фарадж и Марин Льо Пен задават „правилните въпроси”, но не дават „правилните отговори” и не поемат отговорност за действията си. Все пак накрая председателят на ЕК изглежда оптимист- „Уверен съм, че европейците ще намерят сили да се сплотят в тези трудни времена, въпреки съществуващите разногласия”, завършва статията си той.